13.
Abzasları ardıcıl düzməklə Sumqayıt şəhərinin yaranması haqqında əfsanəni öyrənə bilərsiniz.
Tayfanın yaşadığı yerin kənarından böyük bir çay axırmış. Bu çayda nəhənk bir əjdaha peyda
olubmuş. Camaat əjdahanın qorxusundan suya yaxın düşə bilmirmiş.
Dərdə dözməyən Ceyran çöllərə üz tutur və bir gölə düşüb boğulur. Onların ölümündən sonra
tayfa yaşadıqları yeri Sumqayıt, Ceyranın batdığı yeri Ceyranbatan gölü adlandırır.
İndiki Sumqayıt şəhərinin yerində qədimdə azərbaycanlılardan ibarət bir tayfa yaşayırmış. Tayfa özünün igid oğlanları və gözəl qızları ilə məşhur imiş.
Bu qərarı eşidən Sum bir neçə igidlə başçının yanına gəlir. Gündə bir qurban verməklə tayfa-
nın tədricən məhv olmasına etiraz edir. Tayfanın igitdərini əjdahanı öldürməyə çağırır. Tayfa
başçıları buna etiraz edir və Sum təklənir.
Növbə sevdiyi Ceyranın ailəsinə çatanda qızın ölümünə razı olmayan Sum əjdahaynan vuruş-
mağa gedir. Bunu bilən Ceyran “Sum, qayıt, Sum, qayıt!” - deyə onu haraylayır. Qız çaya ça-
tanda suların qırmızı rəngə boyandığını görür, başa düşür ki, əjdaha Sumu parçalayıbdır.
Çaya yaxın düşəni əjdaha o saat parçalıyıb yeyirmiş. Tayfa başçılarının yalvarışlarından “insaf’a
gəlib “güzəşt”ə gedən əjdaha suyun müqabilində gündə onlardan bir adam istəyir. Əlaçsız
qalan tayfa başçıları bununla razılaşırlar.

- Fikirləri tamamlayın.
- Mətndə tələffüz formasında verilən sözləri müəyyənləşdirin və
  tələffüzdəki fərqlənmənin səbəbini izah edin.