14.
Lüğətdən istifadə etməklə səhvləri düzəldin.
Üzeyir Bəy Hacıbəyli, Naxçıvan muxtar respublikası, Süleyman sani Axundov, Azərbaycan respublikası nazirlər Kabineti, Həsən Bəy Zərdabi, Abbasqulu Ağa Bakıxanov, Bakı şəhər icra hakimiyyəti, Azərbaycan respublikasının xarici işlər Nazirliyi, Azərbaycan Respublikasının milli məclisi
15.
Aşağıdakı mətndə altından xətt çəkilmiş mürəkkəb adların yazılışının düzgün olduğunu əsaslandırın. Hansı cümlədən sonra abzas olmalıdır?

Qafqaz canişini general Vorontsov-Daşkov 3 avqust 1905-ci ildə Tiflisdə azərbaycanlı mütəfəkkir, maarifçi Sultan Məcid Qənizadə haqqında aşağıdakı əmri imzalayır:

1872-ci il əsasnaməsi üzrə Bakı ikincidərəcəli şəhər məktəbinin müdiri Sultan Məcid Qənizadə bu ilin 1 avqustundan Zaqafqaziya Müəllimlər Seminariyası tatar (Azərbaycan) şöbəsinə tərbiyəçi inspektor təyin edilir. S.M.Qənizadə 1866-cı ildə Şamaxı şəhərinin Şahpir məhəlləsində anadan olmuş, ilk təhsilini şəhər məktəbində almış, Aleksandrovski Müəllimlər İnstitutunu bitirmişdir. Firidun bəy Köçərlinin yazdığına görə, Ağa Məsih Şirvani S.M.Qənizadənin dördüncü babasıdır.

(Dilqəm Əhməd)
16.
Mətn (səh. 14) əsasında dialoq qurun.
– Bilirsənmi ki, Qori müəllimlər seminariyası
azərbaycanlıların dünyəvi təhsil almasında ilk
addımlarını atdıqları təhsil ocağı olmuşdur?
– Əlbəttə. Onu da bilirəm ki, bu
seminariya 1876-cı ildə Qori şəhə-
rində fəaliyyətə başlamışdır.

- Dialoqda durğu işarələrinin işlənməsinə diqqət yetirin.

17.
Xalqın tarixində əhəmiyyətli rol oynamış ziyalılarımızı tanıyırıqmı?” mövzusunda
müsahibə götürün. Bu zaman yerinə uyğun olaraq, görüşmə etiketlərindən və mü-
rəkkəb adlardan istifadə edin. Müsahibə əsasında qısa mətn yazın.
MÜSAHİBƏ GÖTÜRMƏK ÜÇÜN YADDAŞ:

- Mövzunun müəyyənləşdirilməsi;
- Mövzu üzrə sualların tərtib edilməsi;
- Müsahibənin aparılacağı yer, məkan və şəxslərin
  müəyyənləşdirilməsi;
- Alınan cavabların ümumiləşdirilərək yekunlaşdırılması;
- Nəticə.

Məntdəki sözlərin
düzgün yazılışına, cümlələ-
rin düzgün qurulmasına
diqqət yetirin.