Çıxışın uğurundan biri onun auditoriya tərəfindən necə qarşılanmasıdır. Çıxış nə qədər gözəl olsa da, dinləyicilər üçün maraqlı və aydın olmalıdır. Deməli, nitqə hazırlığın əsas hissəsi auditoriyanın, yəni öz gələcək dinləyicilərinin ma- rağını öyrənməkdən ibarətdir. Nitqdə müəyyən məqsəd qoyulmalı, problemin həlli yolunda fikir yürüdülməli və bununla dinləyicidə maraq oyadılmalıdır.
Çıxışa müxtəlif vasitələrlə: kiçik bir hekayət və ya hər hansı bir dahi şəxsə məxsus aforizmlə və s. başlamaq olar. Nitqə üzr istəyərək başlamaq və ya “sözlərim bu qədərdir” deyərək bitirmək onun təsirini aşağı salır.
ƏZİZ UŞAQLAR!
Oxuduqlarınızdan nəticə çıxarın!
Azərbaycan ədəbi dilinin gözəlliyini qoruyun.
Nitqinizdə artıq, ədəbi dilimizə yad olan söz və ifadələrə yer verməyin.
Nitqinizin gözəl olmasına çalışın.
13.
Dialoqu (səh 133) nəqli mətn şəklində yazın.
14.
Azərbaycan dili dünən və bu gün” mövzusunda inşa yazın və ya “Tarixdən süzülüb gələn dilim” adlı təqdimat hazırlayın.
PLAN

- Səh. 136-da verilən mətnləri diqqətlə oxuyun.
- Yazıların sonundakı tarixlərə əsasən dövr haqqında
  qısa məlumat toplayın.
- Mətnlərdəki əsas fikri müəyyənləşdirməyə çalışın.
- Mətnlərdən əsas faktları toplayın.
- Müəlliflərin oxucuya çatdırmaq istədiyi əsas fikir ət-
  rafında düşünün.
- 137-ci səhifədə verilmiş məlumatları oxuyun. Əsas
  məqamlara diqqət yetirin.
- Müdrik kəlamlardakı əsas fikirlərə diqqət yetirin.
  Yeri gəldikcə onlardan sitat kimi istifadə edin.
- Topladığınız materialları əlaqələndirməyə çalışın.

Bunun üçün
128-129-cu səhifələrdəki
materiallardan və aşağıdakı
plandan istifadə edə
bilərsiniz.