Abzas kiçikhəcmli və ya iri mətnlərin bir hissəsidir.
Abzası daha bitkin mənalı hissələrə ayırmaq olmur.
Abzası əmələ gətirən cümlələr bir-biri ilə əlaqələnir.
Hər bir abzasda hər hansı bir məsələ, anlayış, hadisə şərh olunur.
Abzas bir və ya bir neçə cümlədən ibarət olur.
Abzas giriş, inkişaf (əsas) və nəticə hissədən ibarətdir.
NÜMUNƏ

Nurəddinin sənəti əkinçilik idi və mal-qaradan ancaq bir atı vardı. Nağıl olu-
nan zaman bahar və yay quraqlıq keçdiyinə görə o vilayətdə taxıl susuzluqdan
yanıb tələf oldu. Çox çəkmədi ki, ətrafda aclıq başlandı. Payızın əvvəlindən
Nurəddin arabasını qoşub şəhərə getdi. Orada qazandığı pulu dörd gündən, beş
gündən bir evinə göndərirdi. Külfəti də onunla güzəran edirdi.

S.S.Axundov, “Əhməd və Məleykə”dən
BAŞLANĞIC
Hər hansı bir hadisə haq-
qında ümumi məlumat verilir.
İNKİŞAF (əsas)
Hər hansı bir hadisə şərh
edilir.
NƏTİCƏ
Fikir ümumiləşdirilir və
yekunlaşdırılır.
Nurəddinin kasıblığı və sənətinin əkinçilik
olması barədə məlumat verilir.
Yaz və yayda havaların quraqlıq keçməsi,
taxılın məhv olması və kənd camaatının
vəziyyətinin ağırlaşması, Nurəddinin
ailəsini təmin etmək üçün şəhərə iş
dalınca getməsi haqqında məlumat verilir.
Nurəddin qismən də olsa, ailəsinin
gündəlik ruzisini təmin edir.