1.
Mətni adlandırın və seçiminizi əsaslandırın.
2.
Mətndəki hansı fakt sizi daha çox təsirləndirdi? Niyə?
3.
Maestro öz fikirlərini əsaslandırmaq üçün niyə Üzeyir Hacıbəylini nümunə göstərir?
4.
Mətndəki əsas fikri müəyyən edin və aşağıdakılardan hansının ona uyğun olduğunu müəyyən edin.
A) Keçmiş səhvlərdən nəticə çıxarmaq üçündür.
B) İnsan istəsə, dağı dağ üstünə qoyar.
C) Bu gün dünənin üzərində qurulur.
D) Böyüyün sözünə baxmayan böyürə-böyürə qalar.
E) Dahilərin təcrübəsini öyrənmək lazımdır.
5.
Suallardan hansına mətndə cavab tapmaq olmaz?

- Mətndə hansı Azərbaycan bəstəkarının adı çəkilir?
- Niyazi hansı baleti tamaşaya hazırlayırdı?
- Maestronun izahına görə, Şekspir niyə müasir hesab edilir?
- Sənətdə müasirlik nə deməkdir?
- Gənc memar nə üçün maestronun evinə dəvət olunur?

6.
Əfv edərsiniz, lütfən, yavrum, sinirli, əcəba sözlərini qarşılığı ilə əvəz edib cümlədə işlədin. Sizcə, hansının işlənməsi daha məqsədəuyğundur?
7.
Mətndə fərqləndirilmiş sözlərin sinonimlərini tapın. Onlar həmişə bir-birini əvəz edə bilirmi?
8.
Dialoqda işlənən “müasirlik” sözünün ifadə etdiyi məna ilə (səh. 44) mətndə işlənən “müasirlik” sözünün mənasını qarşılaşdırın. Eynilik gördünüzmü? Niyə belə hesab edirsiniz?
9.
Mətndəki etiketləri seçib məna növünü müəyyənləşdirin.
10.
Mətndə bu gün və keçmiş sözlərinin böyük hərflə verilməsinin səbəbini izah edin.
11.
Mətndə tabesizlik əlaqəsində olan sözləri seçib yazın.
12.
Mətndə altından xətt çəkilmiş cümlələri seçib yazın, asılı sözləri müəyyənləşdirib əsas sözlə necə əlaqələndiyinə diqqət yetirin.
Nümunə: Maestro Türkiyədən yenicə qayıtmışdı.
Maestro qayıtmışdı. (Mübtəda III şəxsin təkində olduğu üçün xəbər də III şəxsin təkindədir)
Türkiyədən qayıtmışdı. (Qayıtmışdı feilinin tələbi ilə Türkiyə sözü çıxışlıq halda işlənmişdir)
Yenicə qayıtmışdı. (Yenicə sözünə sual (nə zaman?) qayıtmışdı sözünə əsasən verilir.)