Adına əsasən mətndə nədən danışı-
lacağı ilə bağlı fərziyyələr yürüdün.

Bir gün Loğmanın ağasına hədiyyə olaraq bir qarpız gətirirlər. 0, xidmətçisinə: “Oğlum, get, Loğmanı çağır!”, - deyir

Loğman bu çağırışa dərhal cavab verib ağasının yanına gəlir.

Ağası ona hədiyyə olaraq gətirilən qarpızı kəsir və Loğmana bir dilim verir. Loğman ona verilən dilimi bal kimi, şəkər kimi yeyir. Elə iştaha ilə yeyir ki, ağası dərhal ikinci dilimi kəsib ona tərəf uzadır. Beləcə, dilimlər bir-birini izləyir və Loğman bütün qarpızı yeyir.

Yerdə yalnız bir dilim qalır.

Ağası: “Bunu da mən yeyim, baxım görüm necə şeydir, hər halda, bu çox dadlı bir qarpızdır”, - deyir.

Çünki Loğman elə ləzzətlə, elə iştaha ilə yeyirdi ki, görənlərin də iştahası açılırdı.

Loğmanın ağası son dilimi yeyər-yeməz qarpızın acılığından ağzını atəş sarır, dili uçuqlayır, boğazı yanır.

Qarpızın acılığı onu çaşdırır. Sonra isə Loğmana deyir:

- Belə bir zəhəri necə oldu ki, dadlı-dadlı yedin? Belə bir qəhri necə oldu lütf etdin? Bu necə səbirdir? Nə üçün səbir etdin? Sanki canına qəsdin var! Nə üçün bir şey söyləmədin? Nə üçün “bir az səbir et, indi yeyə bilmərəm” demədin?

Loğman bu cavabı verir:

Sizcə, Loğman nə cavab verəcək?
MƏTNİN OXUSUNDAN SONRA:
Mətnin adı düzgün seçilibmi?
Siz onu necə adlandırardınız?
Mətni dinləyib tapşırıqları yerinə yetirin:

- Mətndəki hadisələrin məntiqliliyini əsaslandırın.
- Oxuduğunuz mətnlə dinlədiyiniz mətni məzmun
  baxımından müqayisə edin.
- Gəldiyiniz nəticəni təqdim etmək üçün müvafiq
  forma (mülahizə, yaxud rəy) seçin.