Ad Şuşa adıdı,
yol Şuşa yolu,
Gün Şuşa günüdü,
il Şuşa ili,
Şuşanın içində Şuşa qurulur,
Şuşanın içində Şuşa tikilir.
Öpüb ulduzunu, öpüb ayını,
Öpüb hər rəngini çəkir gözünə, -
Göyü, qırmızını, yaşılı Vətən.
Nə gözəl sayrışır Şuşada bayraq,
Nə gözəl səslənir Şuşah Vətən!
Şuşanın içində Şuşa qurulur,
Şuşanın içində Şuşa tikilir,
“Şuşa, sən azadsan” təntənəsində,
Birliyin gücündə Şuşa tikilir,
Xalqın Qarabağa qayıdışında,
Tarixi köçündə Şuşa tikilir,
...Başlanır şəhərin yeni erası,
Yerinə qayıdır Üzeyir bəyin
Dağları oynadan uvertürası.
Min bəstə üstündə tikilir Şuşa,
Şikəstə üstündə tikilir Şuşa,
Yermə qayıdır Bülbülün səsi

- Şeirdə şairin hansı arzuları əks olunmuşdur?
- Onun arzuları reallaşdımı?
- Şeirin məzmununu yığcam şəkildə təqdim edin.

Yerinə qayıdır Xan zənguləsi,
Çahargah nərəsi,
Segah naləsi.
Çıxır azadlığa damlanan damlar,
Damlanan qapılar,
o ah yerləri.
Yerinə qayıdır çəmənin ətri,
Yerinə qayıdır meşənin ruhu,
Yerinə qayıdır Vətənin ətri,
Yerinə qayıdır Şuşanın ruhu.
Hər daşın üstündə şəhid nəfəsi,
Hər daşın altında şəhid qanı var.
Şuşanın nəfəsi igid nəfəsi
Şuşanın ər sözü, hürr dastanı var.
Ramiz Qusarçaylı
Şeir əsasında 1992-2020-ci illər aralığında
Qarabağ ərazisində baş verən hadisələr
haqqında mətn hazırlayın.

- Mətn hazırlamaq üçün əvvəlcə plan
  tərtib edin.
- Mövzu ilə bağlı əlavə məlumat toplayın.
- Topladığınız məlumatları emal edin.