Qurban Səid imzasının yaranma tarixçəsi isə belədir: 1936-cı ildə Qurban bayramı günlərində M.Əsəd bəylə kitabxanada görüşərkən Ə.C.Məzhər ona ‘‘Qurban səid”, yəni “Qurban bayramınız mübarək!” - deyir. “Əsəd bəylə söhbət edən bir turist elə başa düşür ki, Ə. C.Məzhər özünü Qurban Səid kimi təqdim edir. Turist gülümsəyərək ona: “Sizinlə tanış olmağıma çox şadam, cənab Qurban Səid”, - deyir. Beləliklə, “Qurban Səid” Məzhərin məzəli adına çevrilir. Əsəd bəy ilk romanını çap etdirərkən Məzhərə Qurban Səid təxəllüsünü götürmək istədiyini bildirir. Beləcə onlar razılığa gəlirlər”. Bundan sonra M.Əsəd bəy əsərlərini Qurban Səid imzası ilə çap etdirməyi qərara alır.

Seyid Ramin
1.
Fərqləndirilmiş hissənin inandırıcı olub-olmamasını əsaslandırın. “Təsadüf zərurətə çevrilir” fikrini sübut etməyə çalışın.
2.
Mətnin abzaslara düzgün ayrıldığını əsaslandırın. Hər bitkin hissəyə ad verməyə çalışın.
3.
Mətndən əsas faktları seçməklə kiçik dialoq qurun.
4.
Mətndə sizin üçün maraqlı və yeni nə oldu? Nə üçün?
5.
Mətnin epiqrafına diqqət yetirin. Həmin sözlərə münasibət bildirin. Nə üçün Azərbaycan üçün müstəqillik vacib hesab edilir? Fikirlərinizi faktlarla əsaslandırın.
6.
Arxiv, sığorta sözlərinin leksik mənalarını izah edin.
7.
Təxəllüs, ləqəb, ayama, nisbə sözlərini sinonim hesab etmək olarmı? Fikirlərinizi əsaslandırın.
8.
Mətndəki frazeoloji birləşmələri seçin, mənalarını izah edin.
9.
Mətndə ilk iki abzasda hansı cümlə qəbul etdiyi şəxs sonluğuna görə digərlərindən fərqlənir və abzasdakı digər cümlələrlə uyğun gəlmir?
10.
Altından xətt çəkilmiş cümlələrin qrammatik əsasını müəyyənləşdirin. Hansı cümlənin mübtədası yoxdur? Onu müəyyən şəxsli və ya qeyri-müəyyən şəxsli cümlə hesab etmək olarmı? Bu cümlədəki hökm kimə aiddir?
Mübtədası olmayan, hərəkət və hökmün hamıya aid olduğunu bildirən sadə cümlələrə ümumi şəxsli cümlə deyilir. Bu cümlələrin xəbəri II şəxsin təkində və III şəxsin cəmində olur. Məsələn:
Bağa baxarsan ,bağ olar,baxmazsan,dağ olar.
Sözün doğrusunu zarafatla deyərlər.
Atalar sözləri, məsəllər, aforizmlər əksəriyyəti, əsasən, ümumi şəxsli cümlələrlə ifadə olunur.