Hər bir cümlə üzvünün cümlədə öz yeri vardır. Mübtəda, adətən, cümlənin əvvəlində, xəbər cümlənin sonunda, tamamlıq və zərflik isə xəbərdən əvvəl gəlir. Təyin həmişə təyin etdiyi üzvün əvvəlində gəlir. Nümunə sxem:
Bəzən cümlələrdə söz sırası pozula bilir. Buna canlı danışıq dilində, şeirlərdə daha çox rast gəlinir.
9.
Mətni oxuyun. Hansı cümlədə söz sırası pozulub? Söz sırasını bərpa etməyə çalışın.
Bu, həmişə mümkündürmü?

Kəndə səs düşdü. Bu gün kənd əhlindən çöl işinə gedən olmadı. Camaatın yarısı çıxmışdı kəndin kənarına və təpələrə dırmaşıb baxırdılar ki, görsünlər, gəlirmi naçalnik? Camaatın yarısı pristavın mənzilini əhatə edib durmuşdu. Qıraq kəndlərdən də camaat baxəbər olub yavaş-yavaş gəlirdilər. Pristavın həyətinə adam əlindən girmək mümkün deyildi.

Birdən qaçaqaç düşdü, dedilər, “naçalnik gəlir”. Qlavalar qaçdılar qapıya, xanım və qonaqlar çıxdılar balkona. Bir qədər keçdi, genə qurbağanın gölünə daş atdılar, çünki bu gələn naçalnik deyildi.

(Cəlil Məmmədquluzadə)

- Aşağıdakı müddəalardan istifadə edərək yoldaşlarınızla müzakirə apararaq fikir-
  lərinizi ümumiləşdirin.

- Söz sırasının pozulması labüddür. Çünki....
- Söz sırası pozulmamalıdır. Çünki....

10.
Hansı sxemlər üzrə söz sırasının pozulması müşahidə olunur? Həmin sxemlərə uyğun cümlələr yazın.

- Şərti işarələrin sxeminə əsasən hansı cümlə üzvünün yerini dəyişmədiyini deyin.

11.
Hekayədən çıxış edərək “Mən komandir olsa idim,...” adlı nəqli xarakterli esse yazın.
12.
Vətən müharibəsində igidlik və cəsarət nümayiş etdirmiş hər hansı bir qəhrəman (şəhid, qazi) haqqında məlumat toplayıb təqdimat hazırlayın.