4.
Dünyanın “dörd dirək üzərində dayanması” fikrinə münasibət bildirin.
5.
Mətnin tərkib hissələrini müəyyən edin və onların bir-biri ilə necə əlaqələndiyinə diqqət yetirin.
6.
Dialoqun ilk cümləsində çərçivəyə alınmış ifadəni görüşmə etiketi adlandırmaq olarmı?
7.
Dilimizdə hansı görüşmə etiketləri vardır? Ardıcıllığı davam etdirin.

Salam, sabahınız xeyir,...

8.
Bilik və elm sözlərinin mətn üçün açar söz olduğunu əsaslandırın.
9.
Mətndə (səh. 9) fərqləndirilmiş sözlərin ifadə etdiyi mənanı izah edin.
10.
Dialoqdakı araşdırıcı (səh. 9) sözünü hansı sözlə əvəz etmək olar? Niyə belə hesab edirsiniz?
11.
Bunlardan biri idrak sözünün leksik mənasıdır:

- kamillik, yetkinlik, ağıl, zəka
- yaxşı düşünülmüş fikir, rəy
- dərketmə, bilmə

12.
Mətndə çərçivəyə alınmış hissədə leksik mənası olan və olmayan sözləri seçib qruplaşdırın. Seçiminizi əsaslandırın.
13.
Mətndə tünd-qara rəngdə verilmiş ifadələri aşağıdakı kimi qruplaşdırın.
Mürəkkəb sözlər:
Söz birləşmələri:

- Müqayisə aparın, ortaq və fərqli cəhətləri göstərin.

14.
Aşağıdakı hansı sözləri leksik məna cəhətdən bir-biri ilə əlaqələndirmək olar? Səbəbini izah edin. Hansı sözlər birləşmə yarada bilmir? Niyə?
savayı, yay, maşın, rəng, ancaq, təkər, alim, tünd, çay, hikmət, tətil, süfrə, xasiyyət, dostdan, ağac, uşaq, yarpaq, üçün, qədər
15.
14-cü tapşırığa əsasən söz birləşməsinin yaranması üçün aşağıdakı xüsusiyyətlərdən hansının vacib olduğunu müəyyən edin.

- məna bağlılığı
- qrammatik bağlılıq
- sözlərin leksik mənaya malik olması
- fikir bitkinliyi
- sözlərin yalnız qrammatik mənaya malik olması

- Fikirlərinizi ümumiləşdirin.