1.
Dostların fikirlərinin anlaşıqlı olub-olmaması barədə fikir yürüdün. Siz bu fikirləri necə təqdim edərdiniz?
Fikirlərinizin aydın və sizi dinləyənlər tərəfindən anlaşıqlı olması üçün:
məzmun konkret olmalı;
fikrin ifadəsi və şərh edilməsi sərbəst olmalı;
fikir yığcam olmalı;
emosionallıq nəzərə alınmalı (sual və nida cümlələri, nida, ədat, ara
sözlərdən geniş istifadə olunur);
şəraitə uyğun olaraq şablon ifadələrdən (Görüşənə qədər!, Təşəkkür edirəm!, Buyurun!, Çox yaxşı!, Əla!, Belə de!, Ay sağ ol! və s.) istifadə edilməli;
deyilənlərə münasibət bildirilməlidir.
DANIŞARKƏN MÜTLƏQ AUDİTORİYANI NƏZƏRƏ ALMAQ LAZIMDIR!
Əgər mütəxəssislər qarşısında çıxış
edirsinizsə, terminlərdən, faktlardan,
sübutlardan, yeri gəldikcə sitatlardan
istifadə etməlisiniz.
Əgər müzakirəni ümumi auditoriyada
aparırsınızsa, terminlərə, faktlara az
müraciət etməli, uzun və mürəkkəb
cümlələrdən istifadə etməməlisiniz.
2.
“Biliyə yol xeyirxahlığa və xoşbəxtliyə yol deməkdir” fikrini faktlarla əsaslandırın.
3.
Sxemdəki hər kəlamın ifadə etdiyi fikri izah edin. Kəlamları müqayisə edib ortaq nəticəyə gəlin.
Biliyə yol xeyirxahlığa
və xoşbəxtliyə yol
deməkdir.
Sərvət qorunur, əql
isə insanı qoruyur.
(Bəhmənyar)
Ağıl, bilik insanın ən
etibarlı müdafiəçisi,
ən yaxın dostudur.
İstəsən çatmaq kamalın fövqünə, qıl səy ki,
Səy artdıqca bu yolda artacaqdır qiymətin.
(M. Füzuli)
Elm bir xəzinədir, onu səndən
kimsə darta, çala bilməz.
(R.Əfəndiyev)
Gəldiyiniz qənaəti dialoqdan çıxan nəticə ilə müqayisə edin.