11.
Verilmiş atalar sözləri içərisində ümumi şəxsli cümlələrlə müəyyən şəxsli cümlələri fərqləndirin. Onları fərqləndirmək üçün, sizcə, nəyə çox diqqət yetirmək lazımdır?
1. Örtülü bazar dostluğu pozar. 2. Keçmə namərd körpüsündən, qoy aparsın sel səni. 3. Yatma tülkü kölgəsində, qoy yesin aslan səni. 4. Vətənin bir qışı qürbətin yüz baharından yaxşıdır. 5. Yurddan çıxsan da, eldən çıxma. 6. Cücəni payızda sayarlar.

- Özünüz də belə nümunələrin sayını artırıb fikirlərinizi izah edin.

12.
Cümlələri müqayisə edərək şəxsə görə cümlənin növləri haqqında fikirlərinizi şərh edin.
1. Keçənə güzəşt deyərlər. (Azərbaycan atalar sözü) 2. Uşaqlar həyətdə oynayırlar. 3. İgid özü üçün doğular, başqaları üçün ölər. (Azərbaycan atalar sözü) 4. Azərbaycanın hər guşəsində əsrarəngiz gözəlliyə rast gəlirsən. 5. Gecə düşün, gündüz danış. (İtaliya atalar sözü) 6. Sanki qurbağa gölünə daş atdılar. 7. Sabahkı iclasa yaxşı hazırlaşarsan.
13.
Məktəbinizdə 8-9-cu sinif şagirdləri arasında sorğu keçirin.
1.
“Əli və Nino” əsərini oxumusunuzmu?
2.
Əsərdə nədən danışılır?
3.
Əsərdən Azərbaycanla bağlı hansı məqamları
sadalaya bilərsiniz?
4.
Əsərə münasibətiniz.

- Nəticələri ümumi-
  ləşdirib kiçik təqdimat
  hazırlayın.

14.
“Azərbaycan ədəbiyyatında gizli imzalar” mövzusunda məlumat xarakterli mətn hazırlayın və qəzetinizin uyğun səhifəsinə yerləşdirin.
15.
Qurban Səid haqqında təqdimat hazırlayın.
PLAN:
1. Təqdimatınız üçün ad düşünün.
2. Əsər haqqında geniş məlumat toplayın.
3. Məlumatları emal edin, içindən lazım olanları seçin.
4. Seçdiyiniz məlumatların təqdimatın adına uyğun olmasına çalışın.
5. Təqdimatınıza müvafiq fotoşəkillər də əlavə edə bilərsiniz.