11.
Cümlədə işlətməklə dağ, qız sözlərinin omonim olduğunu əsaslandırın.
12.
Cəhalət, əyalət, məngənə sözlərinin leksik mənalarını izah edin. Hazırda bu sözlərdən istifadə olunurmu? Fikirlərinizi əsaslandırın.
13.
Ziyalı sözünün sinonimini müəyyənləşdirin.
14.
Mətndə altından xətt çəkilmiş mürəkkəb adların düzgün yazılıb-yazılmadığı haqqında fikir mübadiləsi aparın.
Tərkibində şəhər, kənd, küçə, meydan, okean, dəniz, çay, körpü və s. sözlər olan mürəkkəb adlarda birinci söz böyük, ikinci söz kiçik hərflə yazılır. Məsələn: Sakit okean, Xəzər dənizi, Kür çayı və s.
15.
Cümlələrdə yazılışı səhv olan sözləri seçib düzgün yazın. Aşağıdakı cədvəldən istifadə edə bilərsiniz.
1. Bakıdakı ən gözəl binalardan biri Heydər Əliyev adına Saraydır. 2. Mədinə Qi- yasbəyli Dağ Kəsəmən Kəndində məktəb açılmasına nail olur. 3. Xudafərin Körpüsü 1027-ci ildə Şəddadi hökmdarı Fəzl ibn Məhəmməd tərəfindən Rəvvadilərlə mübarizə aparmaq üçün inşa edilmişdir. 4. Qərb yarımkürəsində yerləşən atlantik okeanının ən ensiz yeri ekvatorial zonadadır. 5. Azadlıq Prospekti Bakı Şəhərinin Nəsimi və binəqədi rayonlarında Səməd Vurğun və Süleyman Rüstəm küçələrinə paralel yerləşir.

Verilmişdir | Olmalıdır | Səbəbi
--- | --- | ---

- Özünüz də bir neçə belə nümunə yazın.

16.
Tünd şriftlə verilmiş sözlərin yazılışına diqqət yetirin və səbəbini izah etməyə çalışın.
1. Mirzə Fətəli Axundov Azərbaycan ədəbiyyatında dramaturgiyanın banisi hesab edilir. 2. Qasım bəy Zakir “Durnalar” qoşmasını sürgündə olarkən yazmışdır. 3. Abbasqulu ağa Bakıxanov ensiklopedik şəxs kimi tanınır. 4. Ağa Məhəmməd şah Qacar Qacarlar dövlətinin qurucusudur. 5. Şah Abbas böyük Səfəvi şahlarından biridir.
Mirzə, hacı, şeyx, seyid, şah, soltan, ağa, bəy, bəyim, xan, xanım və s. sözlər rütbə, ləqəb və titul bildirib sözlərdən əvvəl gəldikdə böyük, sözlərdən sonra gəldikdə isə kiçik hərflə yazılır: Mirzə Fətəli, Hacı Qara, Şeyx Nəsrullah, Seyid Əzim, Şah İsmayıl, Soltan Mahmud, Abbas mirzə, Nadir şah, Abbasqulu ağa, Fətəli xan, Heyran xanım.