- Xoş gördük, əziz dost! Səni yeni tədris ilinin başlanması münasibəti?ilə təbrik edirəm.

- Çox sağ ol, mən də səni təbrik edirəm.

- Necəsən? Çoxdandır, görüşmürük.

- Bakıda deyildim. Şəhərə dünən qayıtmışam.

- Mən isə srağagün gəlmişəm.

- Yəqin, yaxşı istirahət etmisən.

- Elədir. Babamla rayonlarımızı gəzdik. Şəki?də, Qax?da, Balakən?də olduq.

- Mən?də Qubaya getmişdim. Oradan maraqlı məlumatlar toplamışam.

- Mənim də tətil günlərim maraqlı keçdi. Babamla elə söhbətlərimiz olub ki! Onun tarixçi olduğunu sənə demişdim.

- Bilirsən, mən Qubada olanda Amsar kəndində Abbasqulu ağa Bakıxanovun evmuzeyinə getdim. Sən demə, o, Xəzər dənizinin ilk azərbaycanlı araşdırıcısı olub.

- Çox maraqlıdır. Şərqşünas Qustav Edmund Qrünebaum yazır ki, Şərq mədəniyyəti Qərbə güclü təsir göstərmişdir. Elm, memarlıq, tikinti, gəmiçilik və s. sahələrdə Avropa Şərqə borcludur. Babam deyir ki, İslam mədəniyyətinin “dörd dirək” ideyası orta əsrlərdə Avropa universitetlərinin qapısı üstündə vurulmuş lövhədə belə yazılıbmış: “Dünya 4 dirək üzərində durur: alimlərin hikməti, böyüklərin ədaləti, dindarların ibadəti və qəhrəmanların şücaəti”.

- Bunu yoldaşlarımızla da müzakirə edərik.

- Mütləq. Bizə gələrsən, babamla da bu barədə fikirlərimizi bölüşərik. Hələ onun Sədi, Bəhmənyar, Nizami, Tusi, Füzuli haqqında dediklərini danışsam...

- Mən oxumuşam ki, İbn Sina dəfələrlə Azərbaycan şəhərlərinə səfər etmişdir. “Tibb qanunları” əsərini isə Həmədanda olarkən yazmışdır. Bəhmənyar ondan dərs almış, filosof kimi formalaşmışdır.

- Babam Sankt-Peterburq və Daşkənddə Bəhmənyarın sualları və İbn Sinanın cavabları yazılmış iki məktub saxlandığını dedi. Babam onu da dedi ki, idrak məsələlərini dərindən araşdıran Bəhmənyar öz risalələrində əxlaqi-etik problemlərin, ağıl və biliyin insanın ən başlıca var-dövləti olduğunu göstərir. İnsan öz ömrünü bilik mənimsəməyə sərf etməlidir. Ağıl, bilik insanın ən etibarlı müdafiəçisi, ən yaxın dostudur. Sərvət qorunur, əql isə insanı qoruyur. Biliyə yol xeyirxahlığa və xoşbəxtliyə yol deməkdir.

- Nizaminin də elm haqqında maraqlı fikirləri var. Gəl nümunələr toplayaq, yoldaşrımızla elm və biliyin insan həyatındakı rolu barədə fikir mübadiləsi aparaq.

Son cümləyə hansı
etiketi artırmaq
olar?

- Yaxşı fikirdir. Uşaqlara deyiləsi sözümüz çoxdur...

- Sabah dərslər başlayır. Bu il, yəqin ki, maraqlı layihələrimiz çox olacaq.

Siz bu dərs ilində hansı layihələri həyata keçirmək istəyirsiniz?