1.
Oxuduğunuz hekayəti adlandırın. Seçdiyiniz adı izah edin və seçiminizi əsaslandırın.
2.
Mətni abzaslara ayırın və abzaslararası əlaqələrə diqqət yetirin.
3.
Mətnin tərkib hissələri ilə bağlı fikirlərin düzgün olub-olmadığını müəyyən edin və fikirlərinizi mətndən istifadə etməklə əsaslandırın.
4.
Mətndəki əsas fikri müəyyənləşdirin.
5.
Kişi, onun yoldaşı və oğru obrazlarını xarakterizə edin. Hansı obraz əsas fikrin müəyyən edilməsinə yardım edir?
6.
Hekayətdə təsvir edilən hadisələrin məntiqi cəhətdən əsaslı olub-olmadığını əsaslandırın.
7.
Hansı suala mətndə cavab yoxdur?

- Kişi onun oğru olduğunu necə başa düşür?
- Oğru kişiyə pulunu niyə qaytarır?
- Kişinin dostunun məsuliyyətsiz olduğunu nədən bilirik?

8.
Yol sözünün omonim və çoxmənalı olduğunu nümunələrlə əsaslandırın.
9.
Mətndəki fərqləndirilmiş sözləri müvafiq frazeoloji birləşmələrlə əvəz edin.
10.
Mətn üçün əmanət, xəyanət, sədaqət sözlərindən hansı açar söz ola bilər? Seçiminizi əsaslandırın.
11.
Mətnin ilk abzasındakı cümlələrdən II dərəcəli üzvləri çıxarıb mətni yığcamlaşdırın. Hər iki formanı müqayisə edin. Nə müşahidə etdiniz?
12.
N.Gəncəvinin əsərlərindən olan aşağıdakı cümlələrdə nə zaman? sualına cavab verən sözləri seçib ifadə vasitələrini müəyyən edin.
1.
Ləl çox gec doğur, ömrü çox olur,
Lalə tez göyərir, tez də yox olur.
2.
Meyvə kal olduqda böyüyər, artar,
Yetişən zamanda yerə düşər bar.
3.
Əlliyə çatınca dəyişər əhval,
Dəyişər yaşayış, dəyişər hər hal.
4.
Bir gün bar götürər ağac əkənlər,
Xəznə apararlar əmək çəkənlər.
Zaman zərfliyi hərəkətin zamanını bildirir, nə zaman?, nə vaxt?, haçan? suallarından birinə cavab verir. Zaman zərfləri, ismi birləşmələr, feili bağlama və feili bağlama tərkibləri cümlədə zaman zərfliyi olur. Məsələn;
Ən ehtiyatla edilmiş xəyanət də gec-tez (nə zaman?) aşkar olur.