Ara sözlər danışanın ifadə etdiyi fikrə münasibətini bildirir. Ara sözlər daha çox modal sözlərlə ifadə olunur və cümlə üzvlərindən vergüllə ayrılır.
1. Ara söz cümlənin əvvəlində işlənərsə, ondan sonra vergül işarəsi qoyular. Məsələn:
Bəs biz nəyik?
Bəlkə, elə Füzulinin, Nizaminin zərrəsiyik? (X.Rza)
2. Ara söz cümlənin ortasında gələrsə, hər iki tərəfdən vergül qoyulur. Məsələn:
Şairdir, görünür, düz ilqarı var... (S.Vurğun)
3. Ara söz cümlənin sonunda gəldikdə ondan əvvəl vergül, sonra isə cümlənin məqsədinə görə növünə uyğun durğu işarəsi qoyulur. Məsələn:
Bəli də! Ayağı çarıqlı kiçik bir ölkə
Böyük Firdovsilər yaratdı, bəlkə? (S.Vurğun)
13.
Aşağıdakı cümlələrdə xitablar və ara sözləri fərqləndirin (durğu işarələri buraxılmışdır). Özünüz də nümunələr toplayıb fikirlərinizi əsaslandırın.

- Bilirsən Vidadi sözün doğrusu
  Olmaq istəmirəm vicdan oğrusu. (S.Vurğun)
- Bəlkə bu yerlərə bir də gəlmədim
  Duman salamat qal, dağ salamat qal. (M.Araz)

- Ara sözlər də xitablar kimi....
- Ara sözlər xitablardan fərqli olaraq....

14.
Birinci abzasdakı yersiz təkrarları aradan qaldırın və həmin cümlələri yenidən işləyin.
15.
“Həqiqəti inkar edən ziyan çəkər” mövzusunda inşa yazın.
Mühakimə xarakterli
inşa və esse yazmaq
üçün təqdim olunan
ardıcıllığı gözləmək
lazımdır.
İSTİQAMƏT:
1.
Təqdim olunan yazının adı haqqında düşünün.
2.
Haqqında mühakimə yürüdəcəyiniz obyekti
seçin.
3.
Seçdiyiniz obyekt əşya, hadisə və ya insan
ola bilər.
4.
Həmin obyektin sizin qəlbinizdə yaratdığı duy-
ğuları müəyyənləşdirin. Bu, sevinc, fərəh, qə-
zəb, nifrət və s. ola bilər.
5.
Bu hisslərin nə üçün yarandığını müəyyənləş-
dirməyə çalışın. Ona münasibətinizi bildirin.