11.
Aşağıdakı nümunə əsasında mətnin məzmununu saxlayıb əlavələrinizi etməklə
Ey oğul, hər nə qədər fəqirlikdən daha ağrı-acılı bir şey
yoxdursa da, sən yenə də qənaətlə dolan. Bu gün əlində
olan fürsətdən faydalanmağa çalış. Dostlarının arxasınca
danışma. Cinayətə və günaha səbəb olan yerlərə getmə.
Haqq yolunda korlar kimi yerimə. Doğru yolu tut.
Ey oğul, əsla təkbaşına səfər etmə. Təkba-
şına səfər sənə təhlükə gətirər. Evindən hö-
rümçək torlarını təmizlə, onların içəridə qal-
ması bərəkəti qaçırar. Allahdan nemət
gözləyirsənsə, çörək qırıntılarını ayaq altına
tökmə. Gecə evini süpürmə, süpürdüyünü
də qapının arxasına atma.
Ey oğul, öyüd verənin öyüdlərini dinlə, hər
zaman ədalətli ol. Artıq uşaq deyilsən, burax
oyunu. Günah işlərdə nəfsinə yardımçı olub
ömrünü yaramazlıqla keçirmə. Madam ki
“öyüd ala bilərəm” deyirsən, o zaman bu
yolda axsaqlıq etmə. Öz sözünə əməl etmə-
yən şəxsin sözünü başqaları da dinləməz.
Əsil adı Muhəmməd ibn İbrahim olan bö-
yük mütəfəkkir və şair Fəridəddin Əttar
1119-cu ildə Nişapurda dünyaya gəlmişdir.
1229-cu ildə monqol əsgərləri tərəfindən
şəhid edilən Fəridəddin Əttar elə doğma
Nişapur şəhərində dəfn edilmişdir.
Bir çox elmi, didaktik əsərlərin müəllifidir.
Didaktik öyüdverici,
nəsihətverici, tərbiyə
məqsədi daşıyan
deməkdir.
13.
Nizami Gəncəvinin əxlaq və tərbiyə haqqında nəsihətlərini toplayıb Fəridəddin Ətta-
rın oğluna nəsihətləri ilə müqayisə edin. Fikirlərinizi ümumiləşdirib yazın.