17.
Mürəkkəb adların yazılışındakı səhvləri düzəltməklə mətnləri köçürün.
Aşağıdakı cədvəldən də istifadə edə bilərsiniz. Düzəlişlərinizi əsaslandırın.
Təqribən XIV əsrin sonu - XV əsrin əvvəllərində Şirvanşah-
ların hakimi Dərbəndilər Sülaləsi paytaxtı bol nemətli Şamaxı-
dan Bakı Şəhərinə köçürməyi qərara almışdı. Strateji baxım-
dan mühüm bir yerdə - təbii amfiteatr ilə əhatələnmiş rahat
limanın sahilində yerləşən Bakının paytaxt seçilməsi təsadüfi
deyildi. Şəhər bir sıra mənbələrdə Bakı dənizi kimi adlandırı-
lan xəzər dənizində ən yaxşı limana malik idi.
(“Azərbaycan memarlığı XV-XIX əsrin əvvəllərində”)
1456-cı ildə samur çayı üzərində bir tərəfdə Cahan şahla Xəlilul-
lah şirvanşahın birləşmiş qoşunları, digər tərəfdə Uzun Həsə-
nin qoşunları və şeyx Cüneydin çoxsaylı tərəfdarları arasında
baş verən savaşda sonuncu həlak olur. Buna bənzər şəkildə bir
qədər sonra Şirvandakı döyüşdə Səfəvi imperiyasının gələcək
hökmdarı Şah I İsmayılın atası şeyx Heydər öldürülmüşdü.
(“Azərbaycan memarlığı XV-XIX əsrin əvvəllərində”)

- II mətndə şah sözlərinin yazılışına diqqət yetirin, fərqli yazılışın səbəbini izah edin.

Verilmişdir
Olmalıdır
Əsaslandırma
Dərbəndilər Sülaləsi
18.
Aşağıdakı birləşmələrdən istifadə etməklə yığcam mətn hazırlayın.
Azərbaycan, Bakı, Xəzər, Avropa və Asiya, Abşeron, Şirvanşahlar, Qız qalası, Şəhidlər xiyabanı, memarlıq abidələri
Mətn hazırlamaq üçün:

- Kursivlə verilmiş sözlərə müvafiq ifadələr artırıb mürəkkəb adlar düzəldin.
- Mürəkkəb adlardan istifadə etməklə cümlələr qurun.
- Cümlələr arasında rabitə yaratmaqla mətn hazırlayın.

19.
“Maarifçi qadınlarımız” mövzusunda nəqli xarakterli mətn yazaraq qəzet materialı
hazırlayın.
İlk növbədə, maarifçi
qadınların adlarını
müəyyənləşdirin.
Onlardan biri haqqında (öz seçimi-
niz) ətraflı məlumat toplayın. Topla-
dığınız məlumat içərisindən ma-
raqlı və vacib olanları seçin.
Seçdiyiniz məlumatları
əlaqələndirib mətn tərtib
edin. Mətnin düzgün ya-
zıldığına əmin olun.