Söz birləşməsində I tərəf asılı, II tərəf əsas tərəf hesab edilir. Əsas tərəf tabe edən, asılı tərəf tabe olandır.
Əsas tərəfin ifadə vasitəsinə görə söz birləşmələrinin iki növü var:
1) ismi birləşmələr;
2) feili birləşmələr.
Əsas tərəfi adlarla ifadə olunan söz birləşmələrinə ismi birləşmələr deyilir. Məsələn: baharın gəlişi, uşaq ədəbiyyatı, səfər təəssüratı, çalınan musiqi, çalışqan şagird.
Əsas tərəfi feilin təsriflənməyən formaları ( məsdər, feili sifət, feili bağlama ) ilə ifadə olunan söz birləşmələrinə feili birləşmələr deyilir. Məsələn: el qeyrəti çəkən, vicdanla yaşamaq, ədalətlə həll etdikdə və s.
16.
Mətndə altından xətt çəkilmiş cümlənin hansı variantı daha düzgündür?

- Qazaxda iki pullu, qızıllı kişi Məmmədəlinin mülkünü almaq üçün müştəri düşür.
- Qazaxda pullu, qızıllı iki kişi Məmmədəlinin mülkünü almaq üçün müştəri düşür.

- Niyə belə hesab edirsiniz?

17.
Aşağıdakı mətndən ismi və feili birləşmələri seçin. Mürəkkəb adların yazılışına diqqət edin, onların düzgün yazıldığını əsaslandırın.

İsrafil ağa Kərbəlayev XX əsrin əvvəllərinə kimi Qazax qəzasının tanınmış xeyriyyəçi bəylərindən olub. O, indiki Ağstafa rayonunun Qıraq Kəsəmən kəndində bəy ailəsində anadan olmuşdur. Qazax şəhərində qədim hamam tikdirən İsrafil ağanın malı, mülkü (indiki 3 nömrəli məktəbin binası) dağıdılmış, özü isə 1917-ci ildə bolşeviklər tərəfindən Poylu körpüsündə güllələnmişdir.

Abbas Zamanovun tədqiqatlarına görə, 1912-ci ildə Mirzə Ələkbər Sabirin şeirlərini “Hophopnamə” adı altında nəşr etmək üçün keçirilən ianə toplanışında İsrafil ağa böyük həcmdə yardım göstərmişdir.

- Bu mətn “Yaxşılıq itmir” mətni ilə hansı baxımdan əlaqələndirilə bilər?

18.
Mətndən mürəkkəb adları seçib, onların düzgün yazıldığını əsaslandırın.
19.
Təhsil imkanları bu gün” mövzusunda nəqli inşa yazın.
Mövzunun adına münasibət
Mövzunun adına münasibət
Azərbaycan təhsilinin yaratdığı imkanlar
(fikrin faktlarla əsaslandırılması)
İnşa yazarkən tərkib
hissələrin düzgün
əlaqələndirilməsinə
diqqət yetirin.