Tabelilik əlaqəsində olan sözlərdən biri digərindən asılı olur.
Bu asılılıq, adətən, ismin hal, mənsubiyyət, xəbərlik şəkilçiləri vasitəsilə yaranır.
Məs.:
Mən soruşdum, Bahar gəldi, Səhər açıldı cümlələrində mən, bahar, səhər sözləri əsas, soruşdum, gəldi, açıldı sözləri isə asılı tərəfdir.
13.
Mətndə tünd şriftlə verilmiş İfadələrin tabelilik əlaqəsi ilə əlaqələndiyini izah edin.
14.
Mətndə mötərizədə verilmiş sözləri əlaqələndirib cümlələri tamamlayın.

Azərbaycanda qədim ( qurğular, geniş, yayılmaq, bir, növ) kurqanlardır.

(Tədqiqatçı) Kiçik Qafqazın ətəklərini, haqlı olaraq, “kurqanlar bölgəsi və kurqanlı çöllər” (adlandırmaq). Abşeron ərazisində e.ə. III—II minilliklərə aid çoxlu sayda (kurqan, var). Onlar Dübəndidə, Türkan kəndləri yaxınlığında və (Abşeron, yarımada, quzey, sahil) digər (sahə, aşkar edilmək). (Goranboy, rayon, ərazi) kurqanlarla çox zəngindir. Burada Şadlı kəndi yaxınlığındakı düzənlikdə böyük və kiçik (süni, təpəcik, ibarət) geniş kurqan sahəsi mövcuddur.

- Kurqan sözünün leksik mənasını aydınlaşdırın.
- Mətndə yazılışı ilə deyilişi fərqlənən sözləri müəyyənləşdirin.

15.
Mətni oxuyun, tabelilik və tabesizlik əlaqəsində olan sözləri seçib yazın.
Lloyds binası (Londonda)
Haytek ingilis sözü olub,
yüksək texnologiya sözlə-
rinin qısaldılmış şəklidir.

İnsan zəkası inkişaf etdikcə tağbəndli məbədlər, təmtəraqlı imarətlər, uca göydələnlər bütün dünyanı tutdu. Obalar, şenliklər (abad yaşayış yeri) şəhərlərə çevrildi, əlçatmaz, ünyetməz buzlaqlar diyarına da, göylərindən od yağan səhralara da iz düşdü, yol açıldı. Bir vaxt gildən, kərpicdən, daşdan qurub-yaradan memarlar sürət və texnika əsrinin bütün imkanlarından istifadə etmək üçün yeni, müasir materiallara əl atdılar: beton, şüşə, plastika, metal...

Amerikanın, Avropanın iri şəhərlərində dəbdə olan ən müasir memarlıq üslubu sayılan Haytek üslubunda beton, şüşə, plastika və metaldan yaranan memarlıq əsərləri son dərəcə qeyri-adidir.

Londondakı Lloyds binasının inşası səkkiz il davam etmişdir. Bina 1986-cı ildə istifadəyə verilmişdir. Bu binanın müəllifi Haytek üslubunun əsasını yaradan memarlardan biri Riçard Rocersdir.

- Sizcə, respublikamızda Haytek üslubunda tikilmiş binalar varmı?
- Mətndəki məlumatdan istifadə edərək həmin binaları müəyyənləşdirməyə çalışın.