10.
Aşağıdakı cümlələri müqayisə edib uyğunluğu müəyyənləşdirin
1)
Bəzi insanlar böyük kainatı tanıya bilirlər, lakin
özlərini tanıya bilmirlər. (Lafonten)
2)
Görüb tanış olmadığım ,
Qayğısına qalmadığım
Şeit dostu bir insandan
Bir xatirə söylədilər (S.Vurğun)
3)
Marko Polo Azərbaycanı başdan-başa "şəhər-
lər və qalalar" ölkəsi adlandırmışdır.
4)
Mənə Mirzə Cəlilin “Ölülər” pyesini yazarkən
İskəndər obrazının əsasında naxçıvanlı bir
vəkili nəzərdə tutduğunu dedilər. (İ.Həbibov)
5)
Sanki dəhrə ilə dağı çapıb parça-parça qoparmış,
qövsi-qüzehi oraya həkk etmişdilər. (S.Dağlı)
11.
Aşağıdakı söz, söz birləşmələri və adlardan istifadə edərək kiçik mətn tərtib edin (fərqli şəxsiyyət də seçə bilərsiniz). Mətn tərtib edərkən müəyyən şəxsli və qeyrimüəyyən şəxsli cümlələrdən istifadə edin.

- XIX əsr, Abbasqulu ağa Bakıxanov, xüsusi mövqeyə malik, şair, dövlət xadimi, “Kəşfül-Qəraib”, Azərbaycan tarixi və coğrafiyası, ən mükəmməl tədqiqatçısı yazıb yaratmış, alim, Azərbaycan ictimai fikir tarixi, səyahət etmiş, bir sıra əsərlər, böyük coğrafi əhəmiyyət, Azərbaycanda yazılan ilk ümumi coğrafiya əsəri.

- Mətn üçün aşağıdakı sözləri epiqraf götürün:
  Deyirlər ki, dahilər Yer üzünə səmadan göndərilir, hər birinin böyük Tanrı tərəfindən müəyyənləşdirilmiş fövqəladə vəzifələri olur. Onlar bəşəriyyətin mədəni-tarixi inkişafına istiqamətləndirilmiş ali əməllərin carçılarına çevrilirlər, cismən yox olsalar da, mənən əbədiyyətə qovuşurlar.

12.
“Divanü lüğat-it-türk” əsəri haqqında təqdimat hazırlayın.