3.
Mətndəki faktları seçib “Maraqlı məlumatlar” başlıqlı yazı hazırlayın.
4.
Mətn üzərində iş aparmaq üçün hansı sual və tapşırıqlardan istifadə edərdiniz? On-
ları tərtib edib yoldaşlarınızla müzakirə edin.
5.
Fərqləndirilmiş sözlərin leksik mənasını izah edin.
6.
Ecazkar, bənzərsiz sözlərinin sinonimlərini tapın.
7.
Zivər bəy Əhmədbəyov” mətnində çərçivəyə alınmış ixtisarlara artırılmış şəkilçilərin işlənmə məqamına diqqət yetirin. Siz də belə ixtisarlar tapıb onlara şəkilçi artırın.
Nümunə: BMT - BMT-yə

- İxtisarlara şəkilçi artırarkən hansı qanunauyğunluğu müşahidə etdiniz?

8.
III abzasda cümlələri əmələ gətirən söz və söz birləşmələrini müəyyənləşdirin.
9.
Sizcə, sintaktik əlaqələrin cümlənin yaranmasında rolu nədir? Sintaktik əlaqələr olmadan söz birləşmələri və cümlələr yarana bilərmi? Sözlər cümlədə yeni vəzifə qazana bilərmi? Bu suallara cavab vermək üçün mətnin birinci abzasında qurduğunuz cümlələrə istinad edin.
Söz və söz birləşmələri cümlədə digər sözlərlə məna və qrammatik cəhətdən əlaqəyə girir, suala cavab verərək cümlə üzvü olur.
Hər hansı bir sözün cümlə üzvü olması üçün müstəqil leksik mənaya malik olması, müəyyən suala cavab verməsi və cümlədəki sözlərlə sintaktik əlaqəyə girməsi vacibdir.
Məsələn:
Hər bir millətin tərəqqisi həmin millətin gənclərinin alacağı tərbiyədən asılı olur. (V.Şekspir)
10.
Aşağı siniflərdə öyrəndiklərinizə əsasən sxemi tamamlamaqla şərh edin.
Cümlə üzvləri
Baş üzvlər
II dərəcəli üzvlər
tamamlıq
təyin
zərflik