Mübtəda haqqında aşağı siniflərdə öyrəndiklərinizi yadınıza
salıb suallara cavab verin.

- Mübtəda nəyə deyilir və hansı suallara cavab verir?
- Mübtəda hansı söz və söz birləşmələri ilə ifadə olunur?
- Mübtəda feili birləşmələrlə ifadə olunurmu?
- Mübtəda və xəbər necə uzlaşır?

13.
Mətndə tünd şriftlə verilmiş cümlələrdən hansılara mübtəda artırmaq olar?
14.
Sizcə, nə üçün mübtəda cümlənin qrammatik əsaslarından biri hesab edilir? Cümlədə mübtəda olmasa, nə baş verər?
15.
Mətnin I abzasındakı mübtədaları müəyyən edin. Həmin sözlər cümlədə olmasa, nə baş verər?
16.
O, bu əvəzliyi ilə ifadə olunan mübtədalardan sonra vergülün işlənmə qaydasını yada salıb fikrinizi izah etmək üçün mətndən nümunə seçin.
17.
Nöqtələrin yerinə aşağıda verilmiş söz birləşmələrindən uyğun gələnini yazın və hansı cümlə üzvü olduğunu deyin.

- Sözün qiymətini saldı yalanlar
  ... hörmətli olar. (N.Gəncəvi)
- ... fırtınada,... müharibədə,... isə ağır sınaq günlərində bəlli olur. (T.Vilson)
- ... itiriləndən sonra bilinir. (Həzrət Əli)

- Dənizçinin cəsarəti, xalqın cəsarəti, doğrunu danışan, əsgərin cəsarəti, gəncliyin və sağlamlığın dəyəri

18.
Aşağıda verilmiş hikmətli fikirlərdə mübtədaları tapın, onların nə ilə ifadə olunduğunu müəyyənləşdirin.
1. Məsləhət istəmək bir insanın digərinə göstərdiyi ən böyük etibardır. (F.Bekon) 2. Dünyada ən çətin şey insanın özünü tanımasıdır. (M.Fales) 3. Ağlın çevikliyi gözəlliyi də əvəz edə bilər. (A.Frans) 4. Müvəffəqiyyət hər gün yığılan kiçik cəhdlərin nəticəsidir. (Ə.Kərimov) 5. Ən gözəl fikir də pis ifadə edildikdə qiymətini itirir. (F.Volter) 6. Bizim vəzifəmiz yaxşılığı nə cür gəldi deyil, vaxtında və lazımınca etməkdir. (E.Zolya)

- Nümunələrdən çıxış edərək “Mübtəda ən müstəqil cümlə üzvüdür" hökmünü əsaslandırın.

19.
“İnsan əməlləri ilə yaşayır” mövzusunda mühakimə xarakterli inşa yazın. Yuxarıdakı
hikmətli fikirlərdən sitat kimi istifadə edin.
Öz fikrini əsaslandırmaq, sübuta yetirmək üçün başqalarının söylədiklərindən,
yazdıqlarından gətirilən dəqiq çıxarışa sitat deyilir.