1.
Mətnin I abzasında sözləri əlaqələndirmək üçün müvafiq şəkilçilərdən istifadə
edib cümlələr qurun, bitkin hissə yaradın. Bu hissənin mətnlə bağlılığını əsas-
landırın.

Bakı, qədim, memarlıq, abidə, dünya, çox, şəhər, abidə, ilə, bəhs, girə bilmək, Böyük, bir, tarixi, dövr, yaşatmaq, bu, sənət, nümunə, əsas, etibarilə, ecazkar, şərq, elementlər, əsası, dünya, ən, qabaqcıl, məktəb, təcrübə, yararlanmaq, meydana gəlmək, Belə, gözəl, əsər, bir, neçə, müəllif, dövr, görkəmli, ziyalı, sayılmaq, Zivər bəy Əhmədbəyov, olmaq. O, yaratmaq, bənzərsiz, memarlıq, abidə, mədəni, irs, əvəzsiz, töhfə, bəxş etmək. Zivər bəy, peşəkar, Avropa, təhsil, almaq, və, 1918-1925-ci illər, Bakı, şəhər, memar, olmaq, ilk, azərbaycanlı.

Zivər bəy Gəray bəy oğlu Əhmədbəyov Bakıda gimnaziya təhsilini başa vurduqdan sonra 1893-cü ildə əlaçı tələbə kimi Sankt-Peterburq Mülki Mühəndislər İnstitutuna göndəriş almışdır.

Zivər bəy burada da fəal, bacarıqlı tələbə kimi tanınır və Sankt-Peterburqda fəaliyyət göstərən Rusiya Memarlıq və Zərif Sənətlər İttifaqına üzv seçilir. Hələ tələbə ikən o, Sankt-Peterburqda Həsən bəy Zərdabi və İsmayıl bəy Qaspıralı ilə görüşür. Bu görüş onun həyatında dərin iz buraxır. Həsən bəy onun dərin zəkalı, açıq fikirli bir gənc olduğunu vurğulayır, işinə böyük dəyər verir, fəaliyyətini Bakıda davam etdirməyi məsləhət görür. Bu barədə Zivər bəy Əhmədbəyovun Həsən bəyə yazdığı bir məktubda oxuyuruq: “Sizinlə olan görüşüm hələ də xatirimdədir. Mənə vermiş olduğunuz töhfəni əsla unutmayacağam. İnanıram ki, ən qısa zamanda görüşəcəyik”.

Zivər bəy ali təhsilini başa vurduqdan sonra təyinatla Bakıya gəlir, az vaxtda Bakı qubernatorunun və elitar təbəqənin şəxsi malikanələrinin memarı kimi tanınır.

Nabat xanım Aşurbəyli Bakı şəhərində tikdirdiyi (1905-1914-cü illər) Təzəpir məscidinin inşasında ilk diplomlu azərbaycanlı memar kimi Z.Əhmədbəyovun xidmətlərindən istifadə etmişdir. Nabat xanım Zivər bəyə xeyli vəsait verərək onu məşhur məscidlərin memarlığını öyrənmək üçün Şərq ölkələrinə ezam etmişdir. Səyahətdən sonra Zivər bəy bir sıra layihələrin: Şamaxıda Cümə məscidi, Bakıda Təzəpir məscidi, Əmircanda Murtuza Muxtarovun tikdirdiyi məscidin və Bakıda neçə-neçə yaşayış evinin memarı olur.