1937-ci ildə aktrisa bir neçə günlüyə Bakıya gəlir. Keçmiş səhnə dostları onun şərəfinə teatrda qəbul təşkil edirlər. O gün Cəfər Cabbarlının “Almaz” pyesi əsasında hazırlanan tamaşa nümayiş etdirilirmiş. Həmin gün daha bir qeyri-adi hadisə baş verir: Gövhər Qazıyeva itirdiyi və on beş il həsrət qaldığı oğlu İsmayılı tapır. Sevincdən özünü itirən qadın teatrda hamıya hədiyyə paylamağa başlayır.

1960-cı ildə Cənubi Azərbaycanda vəfat edən səhnəmizin “Göyərçin xanım”ının Azərbaycan tarixinin ən cəsarətli qadınları arasında öz yeri var.
Səmra Sədrəddinli
1.
Hansı məşhur qadın aktrisaları tanıyırsınız? Teatrın inkişafında onların rolunu müəyyənləşdirin. Mülahizələrinizi müasir dövrlə əlaqələndirin.
2.
Mətndə fərqləndirilmiş abzas əsasında dialoq qurun, uyğun nitq etiketlərindən istifadə edin.
3.
Mətnlə bağlı hansı fikir düzdür?
A) Mətnin giriş hissəsində Gövhər xanımın teatr fəaliyyətindən danışılır.
B) Mətnin əsas hissəsində Leyli rolunun ilk ifaçısından danışılır.
C) Aktrisanın Bakıya səfəri nəticə hissədədir.
D) Əsas hissədə Gövhər xanım teatrın ilk qadın aktrisası kimi təqdim olunur.
E) Faktlar yalnız əsas hissədə verilir
4.
Mətnə əsasən hansı fikirlərin olduğunu seçin.
1. Ədəbi mühit yalnız Tiflisdə formalaşmışdı.
2. Azərbaycan teatrının inkişafında kişilərlə yanaşı, qadınlar da əmək sərf
etmişlər.
3. Yazıçıların əsərləri teatrın inkişafında müstəsna əhəmiyyətə malik idi.
4. XIX-XX əsrin əvvəllərində Bakıda hələ teatr formalaşmamışdı.
5.
Mətndə fərqləndirilmiş sözlərin mənasını izah edin.
6.
Başqa sözünün omonim olduğunu əsaslandırın. Mətndən həmin sözün işləndiyi cümlələri seçib işlənmə məqamına əsasən fikirlərinizi sübut edin.
7.
Mətndə altından xətt çəkilmiş cümlələri təhlil edib həmcins üzvləri müəyyənləşdirin.
Həmcins üzvləri ümumiləşdirən ifadəni tapıb onun işlənmə yerinə və durğu
işarələrinə diqqət edin.