1.
Ana tələbində haqlı idimi? Şəhər salmaq arzusu, sizcə, nəyə işarədir?
2.
Ana nə üçün şəhərin hasarlı və dəniz kənarında olmasını tələb etdi? Ananın və Muğanın şəhərsalma arzusunu müasir dövrdəki quruculuq işləri ilə əlaqələndirin.
3.
Hadisələrin reallığa uyğun olub-olmadığı haqqında fikir mübadiləsi aparın. Ədəbiyyat dərsində öyrəndiklərinizdən istifadə edib mətnin əfsanə və ya rəvayət olduğunu əsaslandırın.
4.
Mətndə xalqımıza məxsus hansı keyfiyyətlər və dəyərlər sadalanır?
5.
Əsərin əsas ideyasını müəyyənləşdirin.
6.
Yaşadığınız ərazinin adı ilə bağlı əfsanə, yaxud rəvayət mövcuddurmu? Onun haqqında yoldaşlarınızla müzakirə aparın.
7.
Hazırda ölkəmizdə yeni şəhər (qəsəbə, kənd) salınırmı? Bu yeniliklər hansı ərazilərdə baş verir? Bildiklərinizi təsvir edib mətnlə əlaqələndirin.
8.
“Muğan” mətnində məcazi mənalı sözləri tapın, onları həqiqi mənada işlədin. Müqayisələr aparın.
9.
Bu izahlardan biri mətndə tünd şriftlə verilmiş sözün leksik mənasıdır:

- dənizin, çayın, gölün quru ilə birləşdiyi yer.
- daim ləpələr çarpan sahil xətti.
- dəniz suyunun geniş çay mənsəblərini basması nəticəsində əmələ gələn dayaz dəniz körfəzi.

10.
Aşağıdakılardan biri izdivac sözünün leksik mənasıdır. Həmin sözün qarşılığını tapın.

- evlənmək;
- ayrılmaq;
- evlənmənin qanuni şəklə salınması.

11.
Mətndəki vurulmaq sözünün kontekstə uyğun mənasını izah edin və həmin sözü fərqli mənalarda cümlədə işlədin.
Məsələn:
yapışdırılmaq, asılmaq;
Divara lövhə vuruldu.
sürtülmək, çəkilmək və s.
12.
Nöqtələrin yerinə uyğun şəkilçilər artırıb yazın. Həmin şəkilçilərin artırılma səbəbini izah edin.

- Dünya... xoşbəxtdir yalnız o kəslər
  Ki, öz çörəyi... dostlarla yeyər. (N.Gəncəvi)
- Bir qarı... saldığı körpü... su aparır. (“Qarıkörpü” əfsanəsindən)
- Bir el... ruhu..., dili... ancaq
  Kağızlar üstündə bölmək asandır. (B.Vahabzadə)

- Hikmətli fikirlərdən hansı “Muğan" mətninin məzmunu ilə səsləşir?