- İstanbulda iki qitəni birləşdirən körpüyə, Peterburqun bəyaz gecələrində gəmi kar-
vanlarını okeana yola salan asma körpülərə baxanda az qalıram ki, mən də körpü salam.

- Hansını deyəsən? Kərpic memarlığının incisi sayılan Naxçıvan-Bərdə abidələri,
Bakı-Şirvan memarlıq kompleksləri, Şəki-Şirvan sarayları, adicə çay daşından ucal-
dılmış Gəncə-Ordubad imarətləri, karvansaralar, ovdanlar...

- Hələ müasir tikililər. Onlar nə qədər gözəldir! Bu gün Bakıya gələn turistlər bu şəhərin qeyri-adi gözəlliyindən heyranlıqla danışırlar.

- Görürsən, Bakımız gündən-günə necə gözəlləşir?

- Elədir. Müasir tikililər şəhərə xüsusi gözəllik verir.

- Tarixin şahidi olan memarlıq abidələri müasir tikililərlə bir harmoniya yaradır, ta-
rixlə müasirliyi əlaqələndirir. Hələ işğaldan azad edilmiş Qarabağ ərazisində - Zəngi-
landa, Füzulidə, Laçında gedən quruculuq işləri... Yaxın illərdə buralar, yəqin ki,
cənnətə çevriləcək.

- Məncə, sabahın şəhərlərini yaradan memarların yalnız bir fəlsəfəsi var: təki insanlar rahat yaşasınlar, təki insanlar gözəllikdən zövq alsınlar.

- Hər daşında bir hikmət gizlənən, hər daşında tarixlərin nişanını yaşadan Azərbaycan memarlıq nümunələri xalqımızın nəyə qadir olduğuna əyani sübutdur.

- Türk şairi Nazim Hikmət Azərbaycanda olarkən demişdir: “Bu xalqın nəyə qadir ol-
duğunu bilmək üçün baş sındırmayın, təkcə memarlıq abidələrinə baxsanız, bəs edər”.

Əmir Teymurun saray salnaməçisi Şərafiddin əl Yəzidi “Zəfərnamə” əsərində Səmər-
qənd saraylarını ucaldan azərbaycanlı ustaların yüksək sənətkarlığından ürək dolusu da-
nışır və bu ustaların zorla Səmərqəndə aparıldığını qeyd edir.

- Orta əsr coğrafiyaşünası Əbdürrəşid Bakuvi Azərbaycana qayıdarkən iti axarlı Ara-
zın üstündəki Diya-əl-Mülk körpüsünün möhtəşəmliyinə heyran qalmış, bu yüksək
sənət əsərini “dünyanın yeddi möcüzəsindən biri” adlandırmışdır.

PLAN:
Kadrların həsr olunduğu mövzu
Mövzuda müqayisə olunan
obyektlər
Quruculuq işləri
TƏLİMAT:
1.
Mətnin giriş hissəsini hazırlamaq üçün mövzunu
və mövzu ilə bağlı ilkin fikirlərinizi təqdim edin.
2.
Əsas hissədə əvvəlki ilə yeninin müqayisəsini
aparıb dövr baxımından qiymətləndirin.
3.
Nəticə hissədə respublikada gedən quruculuq
işlərinə münasibət bildirin.