Artıq dərs ili sona çatmaq üzrə idi. Dostlar yay tətilini necə keçirəcəkləri, hansı işləri görəcəkləri barədə düşünürdülər.

- Mən Azərbaycanın müəyyən bölgələrini, Bakıətrafı kəndləri səyahətə çıxmaq, yer adlarının mənşəyini öyrənmək istərdim.

- Birdən-birə necə oldu ki, bu fikrə düşdün?

- Keçən həftə “Füyuzat” jurnalında səyyah Zeynalabdin Şirvani haqqında maraqlı bir yazı oxudum. Sən demə, əslən şamaxılı olan Zeynalabdin Şirvani ömrünün 40 ilini səyahətdə keçirmiş, Avropa, Asiya və Afrikanın bir çox ölkələrini gəzmiş, Hind və Atlantik okeanından keçərək 3000 adadan ibarət olan İndoneziyaya gedib çıxmışdır. Təsadüfi deyil ki, İndoneziyada onun adı əbədiləşdirilmişdir. Adma kitabxana-muzey vardır.

- Səhv etmirəmsə, o, “təmkin” təxəllüsü ilə şeirlər də yazmışdır.

- Hə. O bu təxəllüsü səfər zamanı tanış olduğu bir dərvişin onu “təmkinlisən” adlandırmasından sonra götürüb.

- Məncə, onun ən böyük əsəri “Kəşfül-məarif” adlanır. Şirvani bu əsəri 28 il səyahətdə olduqdan sonra yazmışdır.

- Abbasqulu Ağa Bakıxanov onun “Riyazüs-səyahə” əsərini “faydalar xəzinəsi” adlandırmışdır. Kitabın ən maraqlı cəhətlərindən biri onun Yer kürəsindən bəhs etməsi, dünya ölkələrinin 7 iqlim üzrə bölünməsi sxeminin verilməsidir... Bəs sən yay tətilində nə edəcəksən?

- Mən vaxtımı daha çox ədəbiyyat və incəsənətimizlə, söz ustalarımızla bağlı maraqlı faktlar toplamağa sərf edəcəyəm. Axı mən gələcəkdə ədəbiyyatşünas olmaq istəyirəm.

- Bilirsən, dostum, nə ilə məşğul oluruqsa, olaq, çalışmalıyıq ki, topladığımız materiallar, faktlar xalqımızın zəngin tarixinin, ədəbiyyatının, incəsənətinin bariz nümunəsi

olsun. Gördüyümüz işlər vətənə xeyir versin.

- Sədi şirazi demişdir ki, “Dünyada qızıldan saray qoyub getməkdənsə, yaxşı ad qoyub getmək daha vacibdir”.

- Elə isə hər ikimizə uğurlar! Hələlik dərs ilini yüksək nəticələrlə başa vurmalıyıq. Bunun üçün...

Qafur Rəşad Mirzəzadənin 1910-cu ildə çapdan çıxmış “Qafqazın
coğrafiyası” kitabı Azərbaycan dilində yazılan ilk dərslik idi.
1.
Dialoqa əsasən demək olar:
1. İstedadlı insanlar hər dövrdə olmuşdur.
2. Z.Şirvani A.Bakıxanovla dost olmuşdur.
3. A.Bakıxanov Z.Şirvaninin bütün əsərlərini yüksək qiymətləndirmişdir.
4. Dostlar görkəmli şəxslərin həyat yolundan nümunə götürərək görəcəkləri işləri
planlaşdırırlar.
5. S.Şirazi yaxşı ad qoyub getməyi hər şeydən üstün tutur.
6. A.Bakıxanov “Təmkin” təxəllüsü ilə şeirlər yazmışdır.