Moskva dekadasında həmin tamaşanı seyr edən və heyran
qalan ingilislər tamaşanı lentə alıb aparıblar. Tamaşa
vaxtı Moskva teatrının pərdəsi alqışlardan düz 17 dəfə bağ-
lanıb və yenidən açılıb. Bir fakt da var ki, rejissor Ə.İsgən-
dərov “Otello” tamaşasında baş rolu Ələsgər Ələkbərova
verəndə onunla münasibətləri pis imiş. Bu tamaşadan sonra
məşhurlaşan Ələsgər Ələkbərov ciddi münaqişədə olduğu
Ədil İsgəndərov haqqında: “O məni yaratdı”, - deyirmiş...
Ə.Ələkbərov Vaqif obrazı üzə-
rində dərindən düşünmüş, şairin
və onun müasirlərinin həyatını,
yaşadığı dövrü və o dövrdəki ic-
timai münasibətləri lazımınca
öyrənmişdir.
Niyə?
İngiltərənin Stratfor şəhərində
500 ildən çoxdur ki, Şekspir mu-
zeyi fəaliyyət göstərir. Orada
Şekspirin əsərlərinin ən yaxşı ifa-
çılarından 48-nin büstü qoyulub.
Onların içində Abbas Mirzə Şə-
rifzadənin də büstü var.
Sizcə, bu faktor nəyin göstəricisidir?
(İmran Axundov)
1.
“O məni yaratdı” ifadəsi ilə Ə.Ələkbərov nə demək istəyirdi?
2.
Hansı abzasda “yad cümlə” vardır? Həmin cümləni tapıb mətndə uyğun
abzasa əlavə edin.
3.
Mətndən əsas faktları seçin. Həmin faktları “Bunları bilirsinizmi?” başlığı altında təq-
dim edin.
4.
Ə.Ələkbərovun çəkildiyi hansı filmlərə baxmısınız? Onun kino sahəsində fəaliyyətini
necə qiymətləndirirsiniz?
5.
Verilmiş izahları mətndə fərqləndirilmiş sözlərə uyğunlaşdırın.

- hər hansı bir müğənni, yaxud musiqi alətinin malik olduğu
  müxtəlif yüksəklikdə olan səslərin məcmusu
- obyektin insan şüurunda obyektiv inikas forması
- bədənlə ritmik zərif hərəkətlər göstərmə məharəti

6.
Örnək sözünün sinonimini tapın.